armvectores/hy_wikipedia_2023 huggingface dataset:
Խոսե Կոմաս-Սոլա

Խոսե Կոմաս-Սոլա (կատ.՝ Josep Comas Solà, դեկտեմբերի 17, 1868(1868-12-17), Բարսելոնա, Իսպանիա - դեկտեմբերի 2, 1937(1937-12-02), Բարսելոնա, Իսպանիա), իսպանացի աստղագետ, աշխատել է Ֆաբրա աստղադիտարանում։
Գիսաստղերի և աստերոիդների հայտնաբերող։ Աշխատել է Ֆաբրա աստղադիտարանում։ 1897 թ.-ից 1903 թվականները ընկած ժամանակահատվածում հայտնաբերել է ընդհանուր առմամբ 11 աստերոիդ։ Բացի դա Կոմաս Սոլան հայտնաբերել է մեկ կարճ պարբերությամբ գիսաստղ՝ 32P/Կոմաս Սոլա և մեկ երկար պարբերությամբ գիսաստղ՝ C/1925 F1:
Կոմաս Սոլան սովորել է Բարսելոնայի համալսարանի ֆիզիկա-մաթեմատիկական քոլեջում, որն ավարտել է 1889 թվականին։ Նույն թվականին նա սկսել է կատարել Մարսի դիտարկումներ, որոնք կատարել է մոլորակի առճակատումների ժամանակ։ Արդյունքում 1894 թվականին նա ստեղծեց Մարսի քարտեզը։ Հետագայում կատարել է նաև այլ մոլորակների դիտարկումներ, և 1902 թվականին հաշվարկեց Սատուրնի պտույտի պարբերությունը։
1915 թ.-ից 1930 թվականն ընկած ժամանակահատվածում Կոմաս Սոլան հիմնեց և դարձավ Ֆաբրա աստղադիտարանի առաջին տնօրենը։ Նրա աշխատանքների մեծամասնությունը վերաբերվում են մոլորակներին և գիսաստղերին։ 1907 թվականին Կոմաս Սոլան առաջինն էր, որ հայտնաբերեց մթնոլորտ Սատուրնի արբանյակ Տիտանի վրա։ Նա նկատեց, որ արբանյակի եզրերն ավելի մուգ են, քան կենտրոնը։ Դիտելով լուսավոր հետքերի շարժը նա եզրակացրեց, որ դրանք կարող են լինել ամպեր մթնոլորտում։ Ավելի ուշ 1944 թվականին դա հաստատեց նաև Ջերարդ Կոյպերը։
Կոմաս Սոլան եղել է Իսպանիայի և Ամերիկայի աստղագիտական միության առաջին նախագահը, որն այժմ կոչվում է Իսպանական աստղագիտական միություն (SEA)։
Կոմաս Սոլայի անունն են կրում երկու նրա կողմից հայտնաբերված աստերոիդներ՝ (1102) Պեպիտա (Pepito — աստղագետի ոչ-պաշտոնական անունից) և (1655) Կոմաս Սոլան, իսկ իր կողմից հայտնաբերված (986) Ամելիա աստերոիդը Կոմաս Սոլան անվանել է իր կնոջ պատվին։


== Ծանոթագրություններ ==


== Արտաքին հղումներ ==
Կոմաս Սոլայի կենսագրությունը Archived 2010-06-20 at the Wayback Machine. (իսպ.)
Comas Solá, José (1868 - 1937) Archived 2009-05-31 at the Wayback Machine. (անգլ.)
Комас СОЛА Хосе (astronet) (ռուս.)
Испанское астрономическое общество(չաշխատող հղում) (անգլ.)
Գիրինգ (Նեբրասկա)

Գիրինգ (անգլ.՝ Gering), Սքոտս Բլաֆ շրջանում տեղակայված քաղաք (ԱՄՆ Նեբրասկա նահանգ)։ Բնակչությունն ըստ 2000 թվականի մարդահամարի վիճակագրական տվյալների` 7751 մարդ։ Գիրինգը համարվում է Սքոտս Բլաֆ շրջանի շրջկենտրոնը։


== Աշխարհագրություն ==
Ըստ ԱՄՆ բնակչության մարդահամարի բյուրոյի տվյալների քաղաքն ընդհանուր մակերեսը կազմում է 9,58 կմ², բնակավայրի սահմանին ջրային ռեսուրսներ չկան։
Գիրինգ քաղաքը գտնվում է ծովի մակարդակից 1192 մետր բարձրության վրա։


== Ժողովրդագրություն ==
2000 թվականի մարդահամարի տվյալներով Գիրինգում ապրում էր 7751 մարդ, 2170 ընտանիք, հաշվվում էր 3173 ընտանեկան տնտեսություն և 3332 բնակելի տուն։ Բնակչության միջին խտությունը կազմում էր 798,4 մարդ մեկ քառակուսի կիլոմետրում։ Ըստ մարդահամարի տվյալների` բնակչության ռասսայական կազմը տեղաբաշխվել էր հետևյալ կերպ. 91,48 % սպիտակամորթներ, 0,13 % սևամորթներ կամ աֆրոամերիկացիներ, 1,14 % տեղաբնիկ ամերիկացիներ, 0,25 % ասիացիներ, 0,04 % ներգաղթյալներ խաղաղօվկիանոսյան կղզիներից, 1,41 % խառը ռասաների, 5,56 %՝ այլ ազգությունների ներկայացուցիչներ։ Իսպանախոսները կազմում էին քաղաքի բոլոր բնակիչների 13,40 %-ը։
3173 տնային տնտեսություններից 31,4 %-ում դաստիարակում էին անչափահաս երեխաների․ 55,3 %-ը միասին ապրող ամուսնական զույգեր էին, 10,4 %-ում կանայք ապրում էին առանց ամուսինների, 31,6 %-ը ընտանիք չունեին։ Մարդահամարի պահին միայնակ էր ապրում ընտանիքների 28,5 %-ը, ընդ որում 14,9 %-ը կազմում են միայնակ ծեր մարդիկ (65 տարեկան և բարձր)։ Միջինում տնային տնտեսությունները վարում էր 2,39 մարդ, իսկ ընտանիքը՝ միջինում 2,93 մարդ։
Քաղաքի բնակչությունը ըստ տարիքային կազմի՝ ըստ 2000 թվականի մարդահամարի տվյալների, տեղաբաշխվել է հետևյալ կերպ․ 24,6 %՝ 18 տարեկանից ցածր բնակիչներ, 8,1 %՝ 18-24 տարեկան, 25,0 %՝ 25-44 տարեկան, 23,8 %՝ 45-64 տարեկան և 18,6 %՝ 65 տարեկան և բարձր։ Բնակչության միջին տարիքը կազմում էր 40 տարեկան։ Յուրաքանչյուր 100 կնոջ բաժին էր ընկնում 87,9 տղամարդ, ընդ որում 100 չափահաս կնոջ բաժին էր ընկնում նույն տարիքի 85,1 տղամարդ։
Քաղաքում մեկ տնային տնտեսության միջին եկամուտը գնահատվում էր 35 185 $, ընտանիքի միջին եկամուտը՝ 42 378 $։ Ընդ որում տղամարդկանց տարեկան միջին եկամուտը կազմում էր 32 750 ԱՄՆ դոլար, ի տարբերություն կանանց 22 026 դոլարի։ Քաղաքում բնակչության մեկ շնչի եկամուտը կազմում էր տարեկան 18 775 ԱՄՆ դոլար։ Շրջանի ընտանիքների ամբողջ թվի 5,9 %-ը և բնակչության ամբողջ թվի 7,8 %-ը մարդահամարի պահին գտնվում էր աղքատության շեմին, ընդ որում նրանցից 8,3 %-ը անչափահաս էին և 7,4 %-ը` 65 տարեկան և ավելի։


== Քույր քաղաքներ ==
 Բամիան, Աֆղանստան


== Ծանոթագրություններ ==
Actinella robusta

Actinella robusta, գաստրոպոդ փափկամորթների դաս, Hygromiidae ընտանիք։ Հետևյալ տեսակը Պորտուգալիայում հանդիսանում է էնդեմիկ տեսակ, տարածված է Մադեյրա կղզում։ Գտնվում է անհետացման վտանգի տակ։


== Ծանոթագրություններ ==
Միջին Մեչ

Միջին Մեչ (ռուս.՝ Средний Меч), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 18 կմ է.


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օքսանա Սլիվենկո

Օքսանա Սլիվենկո (ռուս.՝ Окса́на Никола́евна Сливе́нко, դեկտեմբերի 20, 1986(1986-12-20), Չեխով, Մոսկվայի մարզ, ՌԽՖՍՀ, ԽՍՀՄ), ռուս ծանրորդ, 2008 թվականի օլիմպիական չեմպիոն մինչև 69 կգ քաշային կարգում, աշխարհի եռակի չեմպիոն, Եվրոպայի և Ռուսաստանի բազմակի չեմպիոն։ Ռուսաստանի սպորտի վաստակավոր վարպետ (2007)։ Օքսաննան Ռուսաստանի կանանց ծանրամարտի պատմության մեջ միակ օլիմպիական չեմպիոնն է։
Առաջին մարզիչը եղել է Վ. Ա. Տարանենկոն, 2005 թվականից մարզվել է Ռուսաստանի վաստակավոր մարզիչ Վլադիմիր Սաֆոնովի ղեկավարությամբ։

Աշխարհի եռակի չեմպիոն (2006, 2007, 2011), 2009 թվականի աշխարհի առաջնության արծաթե մեդալակիր
Եվրոպայի 6-ակի չեմպիոն (2007, 2009, 2010, 2011, 2012, 2013)
Կազանի համաշխարհային ունիվերսիադայի հաղթող՝ երկու ռեկորդով։Օքսանա Սլիվենկոն 2012 թվականի Լոնդոնի Օլիմպիական խաղերի անվիճելի ֆավորիտն էր մինչև 69 կգ քաշային կարգում, սակայն 2012 թվականի հուլիսի 26-ին հայտնի դարձավ, որ մարզուհին չի մասնակցի Օլիմպիադային մեջքի ծանր վնասվածքի պատճառով, որը ստացվել էր վերջին մարզումներից մեկում։
Կարիերան ավարտել է 2014 թվականի աշնանը 27 տարեկան հասակում։
2017 թվականին չինուհի Լյու Չունխունը որակազրկվելուց հետո Սլիվենկոյին է անցել 2008 թվականի օլիմպիական ոսկին։ Նա դարձել է Ռուսաստանի կանանց ծանրամարտի պատմության մեջ առաջին ոսկե մեդալակիրը։ Նա նաև դարձել է համաշխարհային ռեկորդների դափնեկիր, որը սահմանել է 2006 թվականին (123 կգ պոկում վարժությունում) և 2007 թվականներին (276 կգ երկամարտի արդյուքնով)։


== Պարգևներ և կոչումներ ==
Ռուսաստանի սպորտի վաստակավոր վարպետ
«Հայրենիքին մատուցած ծառայությունների համար» 2-րդ աստիճանի շքանշան — Ֆիզիկական կուլտուրայի և սպորտի զարգացման գործում ունեցած մեծ ավանդի, 2008 թվականի Պեկինի XXIX Օլիմպիական խաղերում մարզական բարձր նվաճումների համար (2009)
Ռուսաստանի Դաշնության նախագահի պատվոգիր (2013 թվականի հուլիսի 19) — 2013 թվականին Կազանում կայացած 20-րդ համաշխարհային ամառային ունիվերսիադայում մարզական բարձր նվաճումների համար


== Ծանոթագրություններ ==
Նորայր Ենգիբարյան

Անվան այլ կիրառումների համար տե՛ս՝ Նորայր Ենգիբարյան (այլ կիրառումներ)Նորայր Բագրատի Ենգիբարյան (նոյեմբերի 12, 1941(1941-11-12), Երևան, Հայկական ԽՍՀ, ԽՍՀՄ), հայ մաթեմատիկոս, աստղագետ։ Ֆիզիկամաթեմատիկական գիտությունների դոկտոր (1980), պրոֆեսոր (1982)։


== Կենսագրություն ==
1963 թվականին ավարտել է Երևանի պետական համալսարանը։ 1963-1966 թվականներին սովորել է ասպիրանտուրայում։ 1968 թվականին Վիկտոր Համբարձումյանի ղեկավարությամբ հաջողությամբ պաշտպանել է ֆիզիկա-մաթեմատիկական գիտությունների թեկնածուական թեզը։
1980 թվականից եղել է ՀՀ ԳԱԱ Ֆիզիկայի կիրառական պրոբլեմների ինստիտուտի մաթեմատիկական ֆիզիկայի լաբորատորիայի վարիչ։ Աշխատել ՀՀ ԳԱԱ Մաթեմատիկայի ինստիտուտում, եղել Բյուրականի աստղադիտարանի փոխտնօրեն, ՀՀ ԳԱԱ Մաթեմատիկայի ինստիտուտի մաթեմատիկական ֆիզիկայի մեթոդների բաժնի վարիչ։
Աշխատանքները վերաբերում են ֆունկցիաների տեսությանը, ինտեգրալ հավասարումներին և ճառագայթման տեղափոխման տեսությանը։ Ստեղծել է ինտեգրալ օպերատորների, այդ թվում Վիներ-Հոպֆի տիպի օպերատորների, ֆակտորացման ոչ գծային հավասարումների տեսությունը, կառուցել է Լորանի բազմապատիկ շարքերի նորմալ զուգամիտության տիրույթները։ Մշակել է ճառագայթման տեղափոխման գծային և ոչ գծային խնդիրների լուծման նոր մեթոդներ։


== Անդամակցություն ==
Միջազգային մաթեմատիկական և աստղագիտական միությունների անդամ


== Ծանոթագրություններ ==
Յակտի-Կուլ (այլ կիրառումներ)

Յակտի-Կուլ, կարող է վերաբերել՝

Յակտի-Կուլ - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Յակտի-Կուլ - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Յակտի-Կուլ - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Յակտի-Կուլ - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Մեղրի ազատ տնտեսական գոտի

Մեղրի ազատ տնտեսական գոտի (անգլ.՝ Meghri Free Economic Zone) կամ Մեղրի ԱՏԳ, հատուկ տնտեսական գոտի Հայաստանի Հանրապետության Սյունիքի մարզի հարավում՝ Իրանի Իսլամական Հանրապետության հետ սահմանի։ ԱՏԳ տնօրենն է Աշոտ Զարբաբյանը։


== Պատմություն ==
Ազատ տնտեսական գոտին ստեղծվել է ՀՀ կառավարության նախաձեռնությամբ, գոտու կազմակերպիչ է ճանաչվել պետության կողմից ստեղծված «Մեղրի ազատ տնտեսական գոտի» ՓԲԸ-ն, Գործարար ծրագրի մշակումը իրականացրել է  «Ավենյու քընսալթինգ գրուպ» ՍՊԸ (անգլ․ Avenue Consulting Group) խորհրդատվական ընկերությունը։ ԱՏԳ-ն նախատեսված է կառուցապատել 2 փուլով։


=== Առաջին փուլ ===
Գոտու կառուցման առաջին փուլը ավարտվել է 2017 թվականի դեկտեմբերին, երբ ստեղծվել են նվազագույն անհրաժեշտ ենթակառուցվածքներ և նախապայմաններ՝ ԱՏԳ աշխատանքները մեկնարկելու և ԱՏԳ-ում գործունեություն ծավալելու հետաքրքրություն ունեցող ընկերությունների հետ տեղում գործունեությունը կազմակերպելու համար։ Այդպիսով, 2017 թվականի դեկտեմբերի 15-ին տեղի է ունեցել Մեղրի ԱՏԳ բացման արարողությունը, որին ներկա է գտնվել ՀՀ վարչապետ Կարեն Կարապետյանը։ Ըստ Կարեն Կարապետյանի, տնտեսական գոտում նախատեսվում է ակտիվացնել Իրանի հետ սահմանային առևտուրը, զբոսաշրջությունը։
2017 թվականի դեկտեմբերի 15-ին ՀՀ վարչապետ Կարեն Կարապետյանը նշել .


=== Երկրորդ փուլ ===
2018 թվականի հունվարի 30 - ին «Ավենյու քընսալթինգ գրուպ» (անգլ․ Avenue Consulting Group) ընկերության Ռազմավարական կառավարման խորհրդատվական ծառայության ղեկավար Կարեն Մարտիրոսյանը ներկայացրել է «Մեղրի» ԱՏԳ կառուցապատման երկրորդ փուլի գործարար ծրագիրը, ըստ որի՝ երկրորդ փուլով նախատեսվում է ԱՏԳ գործունեության, ենթակառուցվածքների, տարածքի հավելյալ 70 հեկտարով ընդլայնում` ստեղծելով նախապայմաններ շահութաբեր բիզնես ծավալելու համար։ Վերոնշյալ տարածքներից շուրջ 50 հեկտարը տրամադրվելու է շահագործողների գործունեության, 10 հեկտարը՝ լոգիստիկ-պահեստային տարածքների, մնացած տարածքները՝ գրասենյակային և այլ ծառայությունների համար։


== Ակնկալվող ազդեցությունը տնտեսության վրա ==

Ինչպես նշվում է լրատվամիջոցներում, ազատ տնտեսական գոտու հնարավորությունները լավագույնս օգտագործելու համար թույլատրվել է ոլորտային լայն ընդգրկվածություն. ներկայացված կլինեն գյուղատնտեսության, մշակող արդյունաբերության, առևտրի, փոխադրումների և պահեստային տնտեսության, զբոսաշրջության և այլ ոլորտները։ Բացի այդ, ԱՏԳ գործունեության արդյունքում առաջիկա տարիներին նախատեսվում է ներգրավել 50-70 շահագործող ընկերություններ, որոնք կիրականացնեն շուրջ 100-130 մլն դոլարի ներդրումներ, կստեղծեն շուրջ 1500 նոր աշխատատեղ և կարտահանեն 250 մլն դոլարի ապրանքներ և ծառայություններ։
Սպասվում է, որ ԻԻՀ հետ սահմանակից տարածքում ստեղծվող ազատ տնտեսական գոտին, հաշվի առնելով աշխարհագրական դիրքը, ինչպես նաև առևտրային և լոգիստիկ հնարավորությունները, Հայաստանի բազմավեկտոր առևտրային արտոնյալ ռեժիմները, կարող է կամուրջ դառնալ Իրանի, ԵԱՏՄ և ԵՄ երկրների միջև։ Ինչպես նշվում է ԶԼՄ-ներում, Մեղրու ազատ տնտեսական գոտին կնպաստի ոչ միայն մարզի սոցիալ-տնտեսական խնդիրների լուծմանը, այլև Հայաստան օտարերկրյա կապիտալի ներհոսքին, ԻԻՀ հետ տնտեսական կապերի ամրապնդմանը, ԵԱՏՄ անդամակցության, ԵՄ հետ առկա հարաբերությունների և ներուժի առավել արդյունավետ օգտագործմանը։


== Տես նաև ==
Ազատ տնտեսական գոտի


== Ծանոթագրություններ ==
Ալեքսանդր Բելոստեննի

|-
|-
|}
Ալեքսանդր Միխայլովիչ Բելոստեննի (ուկրաիներեն՝ Олександр Михайлович Білостінний , ռուս.՝ Александр Михайлович Белостенный, ծնվ.՝ փետրվարի 24, 1959 - մայիսի 24, 2010), ուկրաինացի խորհրդային բասկետբոլիստ։ Օլիմպիական խաղերի չեմպիոն։ Եվրոպայի եռակի չեմպիոն։ 1988 թվականին արժանացել է ԽՍՀՄ սպորտի վաստակավոր վարպետի կոչմանը։ Մարզական կարիերան ավարտել է 1994 թվականին։


== Արտաքին հղումներ ==
НОС ПАСПАЛЮ СЛОМАЛ ПРАВОЙ Archived 2007-04-01 at the Wayback Machine.(ռուս.)
Бюргер Белостенный(չաշխատող հղում)(ուկր.)
Էջը Սպորտս-ռեֆերենս կայքում Archived 2012-02-06 at the Wayback Machine.(ռուս.)
Որդոք

Որդոք, միջնադարյան հայաբնակ գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տեղադրություն ==
Գտնվել է Ճահուկ գետի աջ կողմում՝ Ճահուկ գյուղից 2 - 2,5 կմ հեռու և պատմական Պահեստ գյուղից 3 - 4 կմ ձորն ի վար, այժմյան Գյուլշանապատ գյուղի մոտ։


== Բնակչություն ==
Գյուղատեղիի հնությունները մատնանշում են նրա միջին մեծության գյուղ լինելը։ Այն ունեցել է եկեղեցի և մոտավորապես 70 - 100 տուն հայկական ազգաբնակչություն, որոնք այդտեղից բռնագաղթվել են XIX դ. կեսերին։ Պատմիչ Ստեփանոս Օրբելյանի հարկացուցակի համաձայն Որդոքը Տաթևի վանքին XIII դ. վճարում էր 12 միավոր հարկ։ Ներկայումս գյուղատեղիի մեծ մասը հարթեցվել է։


== Տես նաև ==
Բաբեկի շրջան


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 400, էջեր 400 — 400 էջ։


== Ծանոթագրություններ ==
Յուրի Դետոչկինի հուշարձան (Սամարա)

Յուրի Դետոչկինի հուշարձան (ռուս.՝ Памятник Юрию Деточкину), հուշարձան՝ նվիրված Էլդար Ռյազանովի «Զգուշացիր ավտոմեքենայից» ֆիլմի գլխավոր հերոս Յուրի Դետոչկինին։ Տեղադրվել է Սամարայի երկաթուղային կայարանի հարևանությամբ՝ Կոմսոմոլսկայա հրապարակում։


== Պատմություն ==
Հուշարձանը տեղադրվել է 1927 թվականի նոյեմբերի 18-ին Սամարայում ծնված Էլդար Ռյազանովի 85-ամյակի կապակցությամբ։ 2,2 մ բարձրությամբ 470 կիլոգրամ քաշով բրոնզե քանդակում պատկերված է ապահովագրական գործակալ, սիրողական թատրոնի դերասան և մեքենա փախցնող Յուրի Դետոչկինն այնպես, ինչպես երևում է ֆիլմի վերջին սցենարում, երբ կանգնած է տրոլեյբուսի առջև, ողջունելով գլխարկը ձեռքին, պայուսակը ոտքերի մոտ, ժպիտը դեմքին՝ «Բարև, Լյուբա, ես վերադարձել եմ»։
Ստեղծագործության էսքիզը ստեղծվել է «Նովայա գազետա» թերթի գլխավոր նկարիչ Պյոտր Սարուխանովի կողմից, իսկ «Նովայա գազետա» թերթի խմբագիր Դմիտրի Մուրատովը նախագծի ոգեշնչողներից մեկն էր։ Բրոնզե քանդակը ստեղծել է Ռուսաստանի նկարիչների միության անդամ Իվան Մելնիկովը։ Քանդակագործի խոսքերով նա փորձել է պատկերել մարդու ներքին վիճակը, ով իր հոգում պահում է լավը, չնայած անցած բոլոր փորձություններին։ Հուշարձանը ստեղծվել է արտաբյուջետային միջոցների հաշվին։
Հուշարձանի տեղադրման համար ընտրվել է կայարանի հարևանությամբ գտնվող տարածքը, որպեսզի հուշարձանը տեսանելի լինի ինչպես սամարացիների, այնպես էլ քաղաքի այցելուների համար։ Հուշարձանի տեղադրման վայրը հաստատվել է Ռյազանովի կողմից։ Հուշարձանի բացման արարողությունը տեղի է ունեցել 2012 թվականի նոյեմբերի 9-ին, որին ներկա են գտնվել մոտ երկու հարյուր մարդ։ Էլդար Ռյազանովը տիկնոջ հետ ժամանել է բացման արարողությանը, իսկ մեծ էկրանին ցուցադրվել է դերասանուհի Օլգա Արոսևայի ողջույնի խոսքը, որը «Զգուշացիր ավտոմեքենայից» ֆիլմում մարմնավորել է  Յուրի Դետոչկինի հարսնացուին՝ Լյուբային, որի մոտ էլ շտապում էր բանտից։ Հուշարձանի բացման արարողությանը ներկա է գտնվել նաև Սամարայի մարզի նահանգապետ Նիկոլայ Մերկուշկինը։


== Ծանոթագրություններ ==
Չերնուխա (Կոնոմայի վտակ)

Անվան այլ կիրառումների համար տե՛ս՝ Չերնուխա (այլ կիրառումներ)Չերնուխա (ռուս.՝ Чернуха), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Կոնոմա գետի ձախ ափում՝ 22 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000008246
Հիդրոլոգիական ուսումնասիրությունների կոդը - 110000824
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ագիլիզավր

Ագիլիզավր (լատիներեն - Agilisaurus), Neornithischia խմբին պատկանող թռչունակոնքային դինոզավրերի ցեղ։ Այս կենդանիները ապրել են վաղ յուայի ժամանակաշրջանում (մոտ 171,6-167.7 միլիոն տարի առաջ) ներկայիս Ասիայի տարածքում։ Բրածո մնացորդները գտնվել են Չինաստանի Սիուչան պրովինցիայում։ Այս տեսակը առաջին անգամ նկարագրվել է պալեոնտոլոգ Պենգի կողմից 1990 թվականին։ Այս ցեղը ներկայացված է մեկ տեսակով՝ - Agilisaurus louderbacki ։


== Ծանոթագրություններ ==
Սերգեյ Բոտկին

Սերգեյ Պետրովիչ Բոտկին (ռուս.՝ Серге́й Петро́вич Бо́ткин, սեպտեմբերի 5 (17), 1832, Մոսկվա, Ռուսական կայսրություն - դեկտեմբերի 12 (24), 1889, Մենտոն, Ֆրանսիա), ռուս թերապևտ, կլինիկական բժշկագիտության ֆիզիոլոգիական ուղղության հիմնադիր։


== Կենսագրություն ==
Սերգեյ Պետրովիչ Բոտկինը 1855 թվականին ավարտել է Մոսկվայի համալսարանի բժշկական ֆակուլտետը։ 1855 թվականին ռուս վիրաբույժ Նիկոլայ Պիրոգովի ջոկատում մասնակցել է Ղրիմի կամպանիային, իսկ 1877 թվականին՝ Բալկաններում, ռուս–թուրքական պատերազմական գործողություններին։
Բոտկինը Ռուսաստանում հիմնադրել է առաջին փորձառական լաբորատորիան, որտեղ ուսումնասիրվում էին դեղանյութերի ֆիզիոլոգիական և դեղաբանական ազդեցությունները։ Նրա գիտահետազոտական գործունեությունը նվիրված էր օրգանիզմի և արտաքին միջավայրի փոխհարաբերության, օրգանիզմի հիվանդագին պրոցեսների առաջացման գործում նյարդային համակարգի առաջատար դերին և ազդեցության մեխանիզմի պարզաբանմանը։
Բոտկինը կլինիկական բժշկագիտության մեջ ստեղծել է նոր ուղղություն, որը Իվան Պավլովն անվանել է ներվիզմ։ Բոտկինը 1883 թվականին առաջինը նկարագրեց լյարդի վիրուսային բորբոքումը, որը հետագայում կոչվեց Բոտկինի հիվանդություն։ Նա տվել է աորտայի լայնանքի (անևրիզմա), երիկամների բորբոքման, թափառող երիկամի կլինիկական ախտորոշման և բուժման եղանակները։
Իր միջոցներով հիմնադրել և հրատարակել է «Ներքին հիվանդությունների պրոֆեսոր Ս․ Պ․ Բոտկինի կլինիկայի արխիվը» (1869–1889) և «Կլինիկական շաբաթաթերթը» (1881–1889)։ 1861 թվականին, կլինիկական բուժման պատմության մեջ առաջինը բացել է անվճար ամբուլատորիա։ Նրա ջանքերով Ռուսաստանում առաջին անգամ (1880 թվականին) բացվել է նաև անվճար հիվանդանոց, որն այժմ կոչվում է Ս․ Պ․ Բոտկինի անունով։
Բոտկինի աշակերտներից են Ալեքսանդր Նեչաևը, Նիկոլայ Չիստովիչը, Իվան Պավլովը, Ալեքսեյ Պոլոտեբնովը և ուրիշներ։


== Ծանոթագրություններ ==


== Երկեր ==
Курс клиники внутренных болезней и клинические лекции, т․ 1–2, М․, 1950․


== Գրականություն ==
Нилов Е․, Боткин, М․, 1966
Շտեմարան պատանի գիտելյաց

«Շտեմարան պատանի գիտելյաց», պատկերազարդ կրոնական ամսագիր։ Ամերիկյան միսիոներների հրատարակություն։ Լույս է տեսել 1839—1842 թթ., 1844—1846 թթ., 1854 թվականին, Զմյուռնիայում, ապա՝ Կոստանդնուպոլսում։ Պրոպագանդել է կրոնը, Աստվածաշնչի դրույթները, ձգտել բողոքականություն տարածել հայկական շրջաններում՝ մասնավորապես երիտասարդության մեջ։ Տպագրել է նաև ազգագրության, երկրագիտության, աստղաբաշխության, ժամանակի գիտական նվաճումների վերաբերյալ հոդվածներ, հրատարակել բարոյախոսական զրույցներ ու լեգենդներ, հեքիաթներ, խրատներ, ասույթներ։ 
Նախորդել է «Ավետաբեր և շտեմարան պիտանի գիտելյաց» և «Ավետաբեր» նույնատիպ պարբերականներին։
Զուգամուսնություն

Զուգամուսնություն, մայրիշխանական տոհմի շրջանակներում առաջացած միամուսնական հարաբերությունների ձև։ Առավել տարածված տեսության համաձայն հաջորդել է խմբամուսնությանը։ Զուգամուսնության սկզբնական շրջանում ամուսինները մնում էին իրենց տոհմերի կազմում, հետագայում ամուսինը վւոխադրվում էր կնոջ տոհմը, թեև յուրաքանչյուրի գույքը, մնում էր առանձին։ Երեխաները պատկանում էին մայրական տոհմին։ Մայրիշխանության շրջանում զուգամուսնությունն աստիճանաբար իր տեղը զիջեց հայրիշխանական ընտանիքին, այնուհետև՝ մենամուսնությանը։ Զուգամուսնության դեպքում ամուսնական կապերը հեշտությամբ կարող էին լուծարքվել։ Արտադրողական ուժերի զարգացման ցածր մակարդակի պայմաններում նման ընտանիքս չէր կտրող դառնալ ինքնուրույն բջիջ (այդպիսին շարունակում էր մնալ տոհմը)։ Պատմական զարգացման համապատասխան փուլում զուգամուսնությունը ընդունված է եղել բոլոր ժողովուրդների մոտ։ Որոշ ժողովուրդների մոտ զուգամուսնության վերապրուկներ են պահպանվել նաև զարգացած հասարակական հարաբերությունների ժամանակ։
Վոլոկ (գյուղ, Բորովիչսկի շրջան)

Վոլոկ (ռուս.՝ Волок), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաննա Ադամս

Հաննա Ադամս (անգլ.՝ Hannah Adams, հոկտեմբերի 2, 1755(1755-10-02), Մեդֆիլդ, Սաֆֆոլկ շրջան, Մասաչուսեթսյան ծոցի գավառ, Տասներեք գաղութներ, Մեծ Բրիտանիայի թագավորություն - դեկտեմբերի 15, 1831(1831-12-15), Բրուքլայն, Նորֆոլկ շրջան, Մասաչուսեթս, ԱՄՆ), ամերիկացի աստվածաբան, պատմաբան, գրող։


== Կենսագրություն ==
Հաննա Ադամսը ծնվել է 1755 թվականի հոկտեմբերի 2-ին ԱՄՆ-ի Մասսաչուսեթս նահանգի Մեդֆիլդ քաղաքում՝ գրավաճառի ընտանիքում։ Տկար առողջության պատճառով կրթությունը ստացել է տանը՝ հոր ղեկավարությամբ, ով բացի գրավաճառությունից մասնավոր դասեր էր տալիս Հարվարդի համալսարանի ուսանողներին։ Հետագայում Հաննան նույնպես իր հիմնական ապրուստը վաստակում էր ուսուցչությամբ։ Հաննան հետաքրքրվում էր զանազան կրոններով, սակայն ասպարեզում առկա գրականությունը չէր բավարարում նրան, պատճառը հեղինակների խիստ կողմնակալ մոտեցումն էր այլ կրոնների հանդեպ, որոնք նրանք չէին դավանում։ Այս բացը լրացնելու համար Ադամսը 1778 թվականին ձեռնարկում է «Այբբենական բառարան քրիստոնեական դարաշրջանի սկզբից մինչև այժմ ծագած զանազան աղանդների» (անգլ.՝  An Alphabetical Compendium of the Various Sects Which Have Appeared from the Beginning of the Christian Era to the Present Day) աշխատությունը, որը լույս տեսավ 1784 թվականին և ջերմ ընդունելություն գտավ հասարակության կողմից։ Այս աշխատությունը վերահրատարակվում է 1791 թվականին «Կրոնների ընդհանուր տեսություն» (անգլ.՝ A View of Religions) վերնագրով։ Հաննա Ադամսի այս երկը ժամանակի համեմատական կրոնագիտության կարևորագույն ձեռքբերումներից մեկն է, որում հեղինակը ձգտում է անաչառորեն և հնարավորինս գիտականորեն ներկայացնելու աշխարհի կրոնները։ Հաննա Ադամսի պատմագիտական աշխատանքներից հիշարժան է նրա «Նոր Անգլիայի ամբողջական պատմություն» (անգլ.՝ A Summary History of New England) երկը, իսկ աստվածաբանականներից՝ «Ցույցք քրիստոնեական հավատի ճշմարտացիության և կատարելության» (անգլ.՝ The Truth and Excellence of the Christian Religion Exhibited) և «Նամակներ Ավետարանների մասին» (անգլ.՝ Letters on the Gospels) աշխատությունները։ Հաննա Ադամսը վախճանվել է 1831 թվականի դեկտեմբերի 15-ին Բրուքլինում։


== Աշխատություններ ==
View of Religious Opinions (1st ed. 1784; 4th ed. retitled Dictionary of Religions)
An Alphabetical Compendium of the Various Sects Which Have Appeared from the Beginning of the Christian Era to the Present Day,  Full text available on the Google Books
A Brief Account of Paganism, Mohammedanism, Judaism, and Deism
An Account of the Different Religions of the World
A Summary History of New England (1799)
Evidences of Christianity (1801)
The Truth and Excellence of the Christian Religion (1804)
An Abridgment of the History of New-England: For the Use of Young Persons: Now Introduced into the Principal Schools in this Town, Boston: Etheridge and Bliss, 1807
History of the Jews (1812)
Controversy with Dr. Morse (1814) This refers to a legal dispute she had with Morse in 1801.
Letters on the Gospels (1824; second edition 1826)


== Ծանոթագրություններ ==


== Գրականություն ==
Gary D. Schmidt, A Passionate Usefulness: The Life and Literary Labors of Hannah Adams. — University of Virginia Press, 2004. — ISBN 0-8139-2272-0.
«Адамс, Ганна»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Կարնո բարբառ

Կարնո բարբառ, հայերենի բարբառներից է։


== Ձևաբանական դասակարգման ==
Պատկանում է «կը» ճյուղին, ըստ բազմահատկանիշ վիճակագրական դասակարգման՝ արմատական խմբակցության Փոքր Ասիայի կամ արմատական բարբառախմբին։ Խոսվել է Կարսի և Կարինի շրջաններում, այժմ խոսվում է Շիրակի մարզու և Վրաստանի Ախալցխա, Ախալքալաք, Նինոծմինդա քաղաքներում և հարակից հայախոս գյուղերում։ Կարնո բարբառն ունի հիմնականում 42 հնչյուն, որոնցից 6-ը՝ ձայնավոր։ Բաղաձայնական համակարգը քառաստիճան է՝ բ՛, բ, պ, փ․ բնորոշ են շնչեղ ձայնեղներ, որով այն նմանվում է կը ճյուղի Մշո և ում ճյուղի Արարատյան ու Նոր-Ջուղայի բարբառներին։ Մշո բարբառի նման ունի 2 հ՝  խուլ և ձայնեղ՝ հ՛։ Ձայնեղ հ՛-ն հիմնականում գործածվում է բառասկզբում և՛ ձայնավորներից առաջ, և՛ բաղաձայններից առաջ, օրինակ՝ հ՛անգանջ, հ՛արուն, հ՛զգալ, հ՛ղունգ և այլն։ Ո-ից առաջ հանդիպում է նաև հ>ֆ փոփոխությունը (հող>ֆօղ)։ Կարնո բարբառի ձայնավորներն են ա, ը, է, օ, ու , ի [որոնք ենթարկվում են մասնակի հնչյունափոխության՝ ա>է, ռ (անել>էնէլ, ասել>ըսէլ) են] և ա, ու, օ (միայն փոխառյալ բառերում)։


== Հոգնակիի մասնիկները ==
Հոգնակիի մասնիկներն են՝ էր, նէր, ստան, էստան, ք, իք, դիք, վըտիք, վի, վընէր, անք, դանք, էեք, օնք։ 


== Հոլովաձևերը ==
Ունի անվանական 4 հոլովաձև (բացառականը՝ էն, էցէն, գործիականը՝ օվ վերջավորությամբ), 7 հոլովիչ (ի, ու, օջ, օր, վա, ան, ց)։ Գոյականը անորոշ առման դեպքում ստանում է մ անորոշ հոդը, որը ետադաս է (օրինակ՝ մատիտըմ)։


== Անձնական դերանուններ ==
Անձնական դերանուններն են՝ յէս, դու, էն (ան, անիկ), ինքը, մէնք, դուք, էնօնք, յիրանք, ցուցականներն են՝ էս, էդ, էն, աս, ադ, ան, իսի, իդի, ինի, իսիկ, իդիկ, ինիկ, էսիկ, էդիկ, էնիկ։ Իբրև ստացական գործածվում է անձնական դերանունների սեռական հոլովը (իմիս, քուգիդ, իմօնցըս, քուգօն- ցըդ են)։
Բայական համակարգում առկա է 6 դերբայ։ Բայն ունի երեք լծորդություն (էլ, ալ, իլ), 4 եղանակ (սահմանական, ըղձական, հարկադրական, հրամայական)։ Ըղձականի ժամանակաձևերը կազմությամբ և իմաստով նման են ժամանակակից արևելահայ գրականին։ Սահմանականի անկատար ներկան և անցյալը կազմվում են ըղձականի ժամանակաձևերից՝ կը մասնիկի ետադաս հարադրությամբ (ձայնավորով սկսվող փայերը կ կամ գ են ստանում նաե սկզբից՝ կուդէմ, գուզէմ, գուկամ)։


== Ծանոթագրություններ ==
Բիրգիտ Օկեսսոն

Բիրգիտ Օկեսսոն (շվեդերեն՝ Anna Ida Birgit Åkesson;  մարտի 24, 1908(1908-03-24), Մալմյո - մարտի 24, 2001(2001-03-24), Ստոկհոլմ),  շվեդ պարուհի։


== Կենսագրություն ==
Բիրգիտ Օքեսոնը ծնվել է 1908 թվականին Մալմյոյում։  Նրա ծնողները շինարար Նիլս Օքեսոնն ու Իդա Օքեսոնը էին։
Նա Դրեզդենում 1929-1931 թվականներին սովորել է պար  Մերի Վիգմանի դպրոցում։  Նրա պարը  ուսուցչուհու վրա տպավորություն  է թողել,  իսկ հետո մի քանի տարի հանդես է եկել նրա հետ։  Գերմանիայից հետո Բիրգիտը մեկնել է Փարիզ սովորելու։  Նրա խոսքով ինքը ցանկացել է արվեստում հասկանալ և  զգալ իր մարմնի հնարավորությունները։ 1934  թվականին նա ստեղծել է իր սեփական պարի խումբը  և նրա հետ հանդես եկել Փարիզի  «Ֆրանսեզ» կատակերգությունում։ Սակայն նրա անունն առավել  հայտնի է դարձել 1951 թվականին, երբ նա հանդես է եկել մենապարերով։ Այդ պարային համարն անցել է լիակատար լռության մեջ՝ առանց երաժշտության։ Այս ելույթը հիացմունք է  առաջացրել մամուլում,  ինչից հետո  Բիրգիտը դարձել է  եվրոպական պարի վառ դեմքերից մեկը։
1950-ական թվականներին Բիրգիտն աշխատել է Էրիկ Լինդեգրենի և Կառլ Բլումդալի հետ  և  ստեղծել համարներ  Ստոկհոլմի Թագավորական օպերայում ելույթներում։  Նա հիմնականում բալետներ էր ստեղծում, այդ թվում՝ Բլումդալի  «Անիարա»  օպերայում փայլուն պարային տեսարաններ՝  Հարի Մարտինսոնի   «Անիարի»  պոեմի մոտիվներով։ «Անիարան» դարձել է էքսպրեսիոնիստական պարի ավանգարդ։  1967 թվականին Բիրգիտը թողել է  թագավորական օպերան  և  ճանապարհորդել  իր նոր գաղափարների որոնման համար։  Եվրոպայում  որոնման արդյունքում  Բիրգիտը ոչնչի չհասավ  և նա որոնումները շարունակեց  Աֆրիկայում։  Այնտեղ նա հավաքել է աֆրիկական  տարբեր երկրների պարային դիմակների հավաքածու։
Բիրգիտը երկար տարիներ աշխատել է որպես պարուսույց և  եղել է Շվեդիայի լավագույն պարուսույցների շարքում։  1996  թվականին  նա ստացել է Շվեդիայի ակադեմիայի «Stora priset»  մրցանակը։ 1999 թվականին  նրան շնորհվել է Ստոկհոլմի համալսարանի փիլիսոփայության պատվավոր դոկտորի կոչում։
Բացի  պարերից, նա զբաղվում էր փայտի փորագրությամբ և մասնակցում էր մի շարք ցուցահանդեսների։  Որոշ նրա աշխատանքները պահվում են «Gothenburg» թանգարանում։
Բիրգիտ Օկեսոնը մահացել է 2001 թվականին Ստոկհոլմում։  2008 թվականին նրա պարային դիմակների հավաքածուն փոխանցվել Է Ստոկհոլմի ազգագրական թանգարանին, որը ներկայացվել է նույն թվականին։


== Մրցանակներ ==
1962` Կարինա Արի մեդալ
1980` Լյուկերոլի մրցանակ
1987 թ. ՝ Թատերական միության ոսկե մեդալ
1998 թ. ՝ Շվեդիայի ակադեմիայի մրցանակ
2000 թ. ՝ «Sydsvenskan» թերթի մրցանակ


== Ծանոթագրություններ ==


== Արտաքին հղումներ ==
https://www.ne.se/uppslagsverk/encyklopedi/l%C3%A5ng/birgit-%C3%A5kesson?i_h_word=birgitt%20%C3%A5kesson#
https://www.dn.se/kultur-noje/film-tv/dansade-sin-egen-vag/
http://collections.smvk.se/carlotta-em/web
https://web.archive.org/web/20121024023640/http://www.varldskulturmuseerna.se/etnografiskamuseet/utstallningar/aktuella-utstallningar1/dansmaskens-berattelse/
https://www.ne.se/uppslagsverk/encyklopedi/l%C3%A5ng/birgit-%C3%A5kesson?i_h_word=birgitt%20%C3%A5kesson#
https://www.dn.se/kultur-noje/film-tv/dansade-sin-egen-vag/
http://collections.smvk.se/carlotta-em/web
https://web.archive.org/web/20121024023640/http://www.varldskulturmuseerna.se/etnografiskamuseet/utstallningar/aktuella-utstallningar1/dansmaskens-berattelse/
Թամբին Սըրտ

Թամբին Սըրտ, Տամբին Սըրտ, լեռնանցք Արսիանի լեռնաշղթայի կենտրոնական հատվածում, Ճորոխ գետի ստորին հոսանքի աջ կողմում։ Օլթի քարայրից 35 կմ հյուսիս-արևմուտք։


== Ծանոթագրություններ ==
Who You Are

Who You Are (հայերեն՝ Ով ես դու), բրիտանացի երգչուհի Ջեսսի Ջեյի դեբյուտային ստուդիական ալբոմը։ Ալբոմի վրա աշխատել են Dr. Luke-ը, Cirkut-ը, Դեյվիդ Գետտան, Տոբի Գադը, Martin K-ը, Oak-ը, Parker and James-ը, The Invisible Men-ը։ Ալբոմը թողարկվել է 2011 թվականի փետրվարի 28-ին Մեծ Բրիտանիայում և ապրիլի 12-ին ԱՄՆ-ում։ Մեծ աժիոտաժների և բարձր պահանջարկի պատճառով Մեծ Բրիտանիայում ալբոմի թողարկումը կայացել է նախատեսվածից մեկ ամիս առաջ (ծրագրված էր թողարկել մարտի 28-ին)։
Who You Are-ը ստացել է խառը արձագանքներ երաժշտական քննադատների կողմից՝ Մեծ Բրիտանիայի պաշտոնական հիթ-շքերթում ընդգրկվելու առաջին շաբաթում զբաղեցնելով երկրորդ հորիզոնականը և վաճառվելով 105 000 օրինակով մեկ շաբաթում։ Ալբոմն ամերիկյան Billboard 200 հիթ-շքերթում զբաղեցրել է 11-րդ հորիզոնականը առաջին շաբաթում՝ ունենալով 34 000 վաճառված օրինակ։ Երկու սինգլները թողարկվել են նախքան ալբոմի թողարկումը. դրանք են Մեծ Բրիտանիայում Ջեսսի Ջեյի դեբյուտային սինգլը` «Do It Like a Dude»-ը, և «Price Tag»-ը, որ ստեղծվել է ամերիկացի հիփ-հոփ կատարող B.o.B-ի հետ համատեղ և դարձել է Ջեսսիի դեբյուտային սինգլն ԱՄՆ-ում։ Երրորդ սինգլը՝ «Nobody’s Perfect»-ը, դարձել է երրորդ անընդմեջ թոփ-10 հիթը Մեծ Բրիտանիայում։ Չորրորդ սինգլը` «Who’s Laughing Now»-ն, թողարկվել է 2011 թվականի օգոստոսի 21-ին և հասել է միայն UK Singles Chart-ի 16-րդ հորիզոնականին։ «Who You Are» երգը թողարկվել է 2011 թվականի նոյեմբերին և դարձել ալբոմի հինգերորդ սինգլը Մեծ Բրիտանիայում։
Who You Are-ի վերահրատարակումը (անվանն ավելացվել է «Deluxe Edition» կամ «Platinum Edition») թողարկվել է 2011 թվականի նոյեմբերի 14-ին։ Վերահրատարակությունում ընդգրկվել են երեք նոր երգեր` «Domino», «My Shadow» և «LaserLight» (Դեյվիդ Գետտայի մասնակցությամբ)։ Who You Are-ը դարձել է բրիտանացի երգչուհու առաջին ալբոմը պատմության մեջ, որից վեց կամ ավել սինգլներ հայտնվել են Մեծ Բրիտանիայի պաշտոնական հիթ-շքերթի թոփ-10-ում։


== Առևտրական հաջողություններ ==
2011 թվականի մարտի 6–ին Who You Are-ն զբաղեցրել է UK Albums Chart–ի երկրորդ հորիզոնականը՝ զիջելով Ադելի երկրորդ 21 ալբոմին. Ջեսսի Ջեյի ալբոմը վաճառվել էր ավելի քան 105 000 օրինակով առաջին շաբաթվա ընթացքում։ 2011 թվականի սեպտեմբերին սկավառակը երկու անգամ ստացել է պլատինե կարգավիճակ Մեծ Բրիտանիայում, քանի որ վաճառվել է ավելի քան 600 000 օրինակով։ 2013 թվականի օգոստոսին ալբոմն արդեն ստացել է չորրորդ պլատինե կարգավիճակը՝ վաճառվելով ավելի քան 1 200 000 օրինակով Մեծ Բրիտանիայում։
Billboard 200-ում ալբոմը մեկնարկել է 11-րդ հորիզոնականից՝ առաջին շաբաթում վաճառվելով ավելի քան 34 000 օրինակով։ Ավստրալիայում այն կարողացել է հասնել չորրորդ հորիզոնականին և ստացել է ոսկե կարգավիճակ։ Դանիայում սկավառակը դեբյուտացվել է 30-րդ հորիզոնականում, իսկ հինգերորդ շաբաթում կարողացել է հասնել հինգերորդ հորիզոնականին։ 2011 թվականի նոյեմբերին հայտարարվել է, որ Who You Are-ը դարձել է 2011 թվականին ամենաշատ վաճառված դեբյուտային ալբոմը Մեծ Բրիտանիայում։
2012 թվականի ապրիլի տվյալներով՝ ամբողջ աշխարհում վաճառվել է ալբոմի 2 500 000 օրինակ։


== Երգացանկ ==


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==
Pertti Kurikan Nimipäivät

Pertti Kurikan Nimip Nivät, ֆիննական փանք խումբ, խումբը հաղթել է Ֆինլանդիայի ազգային ընտրական փուլը և ներկայացրել Ֆինլանդիան Եվրատեսիլ 2015 երգի մրցույթում։ Խմբի բասիստը և թմբկահարը տառապում են Դաունի համախտանիշից, վոկալիստը աուտիզմից, կիթառահարը ուղեղային կաթվածից։ Խմբին է նվիրված 2012 թվականի  «Փանկի համախտանիշ» վավերագրական ֆիլմը։


== Պատմություն ==
Խումբը հիմնադրվել է 2009 թվականին։
2015 թվականին խումբը հաղթել է Ֆինլանդիայի ազգային ընտրական փուլում «Ինչու ես պետք է» (Aina mun pitää) երգով և ներկայացրել Ֆինլանդիան Եվրատեսիլ 2015 երգի մրցույթում։ Վիեննայում, ըստ Yle Radio Suomi-ի լրագրող Սաննա Պիրկկալայնենի, երգը կոչվել է «սարսափելի», բայց խումբը «սքանչելի»։
Մայիսի 11-ին Ֆինլանդիայում խմբի պատվին փոստային նամականիշ է թողարկվել։
Եվրատեսիլում խումբը ելույթ է ունեցել մայիսի 19-ին մրցույթի առաջին կիսաեզրափակչում, սակայն խումբը չի հավաքել բավարար միավորներ` եզրափակիչ դուրս գալու համար։


== Կազմ ==
Պերտի Կուրիչկա (կիթառահար)։ Ծնվել է 1956 թվականի դեկտեմբերի 26-ին Վիխտիում։ Նա խմբի բոլոր երգերի կոմպոզիտորն է և նրա որոշ երգերի հեղինակը։ Հայտնի է դարձել նաև նրանով, որ թողարկել է «Կալևի Հելվետտի» կեղծանունով սարսափ պատմվածքներով ձայնասկավառակ և աուդիոգրք։ Պարբերաբար գնում է եկեղեցի, պատրաստվում է թողնել երաժշտի կարիերան 60-րդ տարեդարձից հետո։ Նվագում է դաշնամուր, ջութակ, երգեհոն, պիկոլո ֆլեյտա, ցիմբալ և ֆագոտ։
Քարի Ալթո (վոկալիստ)։ Ծնվել է 1976 թվականին  Տամպերեում։ Գրեթե բոլոր երգերի տեքստերի հեղինակ, Պերտի Կուրիկկայի դպրոցական ընկերը։ Վարում է սեփական հաղորդումը Bassoradio ռադիոկայանում։ Նվագում է հարվածային գործիքներ, բաս կիթառ և ստեղնաշարային գործիքներ։ Լսում է ռոք և մետալի տարբեր ոճեր, ինչպես նաև փոփ երաժշտություն և նույնիսկ ռեփ։ Նրա հետաքրքրությունների թվում են ավտոմեքենաները և մոտոցիկլետները։
Սամի Հելլ (բաս-կիթառահար)։ Ծնվել է հավանաբար 1973 թվականին։ Երեխա ժամանակ շատ է ճանապարհորդել, ապրել է ԱՄՆ-ում, Ֆրանսիայում, Չինաստանում (Տիբեթ) և Ռուսաստանում։ Ֆինլանդիայի Կենտրոնական կուսակցության անդամ է, «Meitse» բարեգործական կազմակերպության հիմնադիրն է, որն օգնում է հաշմանդամություն ունեցող անձանց։  Պատրաստվում է դառնալ Հելսինկիի քաղաքապետի խորհրդական և մուտք գործել Ֆինլանդիայի խորհրդարան։
Թոնի Վյալիտալո (թմբկահար)։ Ծնվել է 1982 կամ 1983 թվականներին։ Խմբի ամենաերիտասարդ երաժիշտն է։ Երաժշտությամբ հետաքրքրվել է մեկ տարեկանից՝ սկսելով նվագել հարվածային գործիքներ։ Լսում է տարբեր երաժշտություն (ներառյալ բլյուզ)։
Կալլե Պայամաա (մենեջեր, գործիքավորող)։ Ծնվել է 1978 թվականին, ոչ պաշտոնապես համարվում է խմբի հինգերորդ անդամը։


== Ծանոթագրություններ ==
Գազանանոց (ֆիլմ)

«Գազանանոց» (անգլ.՝ Zoo), 2007 թվականի ամերիկյան վավերագրական ֆիլմ՝ զոոֆիլիայի թեմայով։


== Սյուժե ==
Ֆիլմում պատմվում է Պինյան Կեննետի կյանքի և ողբերգական մահվան մասին՝ մտրուկի հետ սրբանային սեքսի պատճառով, որը տեղի է ունեցել 2005 թվականի հունիսի 2-ին։


== Դերերում ==
Ջոն Պոլսեն - Կեննետ Պինյան։
Ռիչարդ Կարմեն - Կենետ Պինյանի եղբայրը։
Պոլ Էնխուր - Ոստիկան։
Ռասսել Ղոջկինսոն - Էյչ։


== Մրցանակներ և անվանակարգեր ==
2007` Կատալոնիայի միջազգային կինոփառատոն` New Visions Award` «Լավագույն Ֆիլմ»` հաղթանակ։
2007` Սանդեսի կինոփառատոն` Ժյուրիի Մեծ Մրցանակ` «Լավագույն Վավերագրական Ֆիլմ»` անվանակարգ։


== Փաստեր ==
Ֆիլմի աշխատանքային անվանումը եղել է՝ In the Forest There Is Every Kind of Bird, բայց ավելի ուշ այն վերանվանվեց - Zoo (համառոտ զոոֆիլիա բառից)։
Ֆիլմի ստեղծմանը մասնակցել են Կեննետ Պինյանի ընկերները, այդ թվում նաև նրանք, ովքեր վերջինիս տեղափոխել են հիվանդանոց այդ չարաբաստիկ գիշերը։
Ֆիլմում կան պոռնոգրաֆիկ տեսարաններ, բայց դրանք շատ քիչ են ցուցադրված։


== Ցուցադրությունը տարբեր երկրներում ==
ԱՄՆ - 2007 թվականի հունվարի 20 (Սանդենս); 2007 թվականի մարտի 13; 2007 թվականի մարտի 21 (Քլիվլենդի միջազգային կինոփառատոն); 2007 թվականի ապրիլի 25 (Նյու-Յորկ); 2007 թվականի մայիսի 4 (Լոս-Անջելես)
Գերմանիա - 2007 թվականի փետրվարի 9 (Բեռլինի կինոփառատոն)
Ֆրանսիա - 2007 թվականի մայիսի 20 (Կաննի կինոփառատոն)
Իսլանդիա - 2007 թվականի օգոստոսի 15 («Կանաչ Լույս» կինոփառատոն)
Կանադա - 2007 թվականի օգոստոսի 17 (Վանկուվերի միջազգային կինոկենտրոն)
Հունաստան - 2007 թվականի սեպտեմբեր (Աթենքի կինոփառատոն)
Սլովենիա - 2007 թվականի նոյեմբերի 9 (Լյուբլյանայի միջազգային կինոփառատոն)
Մեծ Բրիտանիա - 2007 թվականի մայիսի 30 (Մեծ Էկրան)


== Ծանոթագրություններ ==


== Արտաքին հղումներ ==
Bestiality flick shocks Cannes, news24.com կայքում, Մայիս 22, 2007 (անգլ.) (Արխիվացված է սկզբնաղբյուրից)
A Lyrical Approach to a Subject That Shocks, The New York Times կայքում, Ապրիլ 1, 2007 (անգլ.)
Լյուբոմիր Ֆեյսա

Լյուբոմիր Ֆեյսա (ռուս.՝  Любомир Фейса, օգոստոսի 14, 1988(1988-08-14), Kucura, Opština Vrbas, Socialist Autonomous Province of Vojvodina, Սերբիայի Սոցիալիստական Հանրապետություն, ՀՍՖՀ), սերբ ֆուտբոլիստ, կիսապաշտպան։ Հանդես է գալիս պորտուգալական «Բենֆիկա» ֆուտբոլային ակումբի և Սերբիայի ազգային հավաքականի կազմում։
Ֆեյսան երեք տարբեր ակումբների կազմում դարձել երեք երկրների առաջնության չեմպիոն։


== Ակումբային կարիերա ==


=== «Պարտիզան» ===
2008 թվականի հուլիսի 1-ին Ֆեյսան պայմանագիր է կնքել սերբիական «Պարտիզան»-ի հետ։ Նա թիմի կազմում ստացել է 5 համարի մարզաշապիկը։


=== «Օլիմպիակոս» ===
2011 թվականի հունիսի 21-ին Ֆեյսան տեղափոխվել է հունական «Օլիմպիակոս»։ Տրնսֆերն արժեցել է 3 միլիոն եվրո։ Նա թիմի հետ կնքել է պայմանագիր 3+1 բանաձևով։
Թիմի կազմում իր դեբյուտը Ֆեյսան նշել է «Ֆենեբահչե»-ի դեմ ընկերական խաղում։ Իսկ իր առաջին գոլը Լյուբոմիր Ֆեյսան խփել է «Ինտեր»-ի դեմ խաղում։
Ֆեյսան 2011/12 մրցաշրջանում եղել է հունական ակումբի առանցքային ֆուտբոլիստներից մեկը, և մասնակցել է գրեթե բոլոր հանդիպումներին։


=== «Բենֆիկա» ===
2013 թվականի օգոստոսի 23-ին Լյուբոմիր Ֆեյսան տեղափոխվել է պորտուգալական «Բենֆիկա»։ Տրանսֆերն արժեցել է 4.5 միլիոն եվրո, և նա թիմի հետ կնքել է 5-ամյա պայմանագիր։
Պորտուգալական թիմի կազմում Ֆեյսան իր դեբյուտը նշել է 2013 թվականի սեպտեմբերի 19-ին՝ «Անդերլեխտ»-ի դեմ խաղում։
2015 թվականի մարտի 12-ին Լյուբոմիր Ֆեյսան տեղափոխվել է «Բենֆիկա B»: 2015 թվականի ապրիլի 11-ին Ֆեյսան վերադարձել է թիմի հիմնական կազմ, և իր վերադարձը նշել է «Ակադեմիկա»-ի դեմ խաղում։


== Միջազգային կարիերա ==
Սերբիայի ազգային հավաքականի կազմում Ֆեյսան իր նորամուտը նշել է 2007 թվականի նոյեմբերի 24-ին՝ Ղազախստանի հավաքականի դեմ խաղում։
Օլիմպիական հավաքականի կազմում Ֆեյսան մասնակցել է Պեկինի օլիմպիական խաղերին։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==
Հունաստանի չեմպիոն - 2011/12, 2012/13
Հունաստանի գավաթակիր - 2011/12, 2012/13
Պորտուգալիայի չեմպիոն - 2013/14, 2014/15, 2015/16
Պորտուգալիայի գավաթակիր - 2013/14


== Ծանոթագրություններ ==


== Արտաքին հղումներ ==
Էջը reprezentacija.rs կայքում
Էջը «Պարտիզան»-ի պաշտոնական կայքում Archived 2010-12-18 at the Wayback Machine.
Պրոֆիլը transfermarkt.com կայքում(անգլ.)
Իտկուչուկ

Իտկուչուկ (ռուս.՝ Иткучук, բաշկիրերեն՝ Эткөсөк), գյուղ Ռուսաստանի, Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 262 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսլո-ֆյորդ

Օսլո-ֆյորդ (նորվ.՝ Oslofjorden), ծոց Նորվեգիայի հարավ-արևելքում։ Ունի 102 կմ երկարություն և ձգվում է Դանիական նեղուցից (հարավ) մինչև մայրաքաղաք Օսլո (հյուսիս)։ Ֆյորդի մուտքի մոտ գտնվում է երկու փարոս՝ արևելքում գտնվող Տորբորնսքերը (նորվ.՝ Torbjørnskjær) և արևմուտքում գտնվող Ֆերդերը (նորվ.՝ Færder): Ծոցը Դրյոբաք (նորվ.՝ Drøbaksundet) նեղուցով բաժանվում է ներքին և արտաքին մասերի։

Չնայած անվանմանը՝ Օսլո-ֆյորդը աշխարհագրական իմաստով ֆյորդ չէ բառից։ Մեր թվարկության առաջին հազարամյակում այն կոչվում էր Վիքեն ծոց  (նորվ.՝ Viken): Ներկայիս անվանման ստուգաբանությունը հայտնի չէ։


== Բնակչություն ==
Օսլո-ֆյորդում բնակվում է 1,96 միլիոն մարդ։ Նորվեգիայի բնակչության 40 % -ից ավելին բնակվում է Օսլո-ֆյորդի մոտ, ավտոմոբիլային ճանապարհով ընդամենը 45 րոպե հեռու։ Այստեղ են գտնվում նավերի և լաստանավերի ամենածանրաբեռնված և ակտիվ նավագնացության նորվեգական երթուղիները։
Չնայած ֆյորդն ունի բազմաթիվ բնակեցված կղզիներ՝ բնակչության մեծ մասը ապրում է մայրցամաքում։


== Աշխարհագրություն և կլիմա ==
Ֆյորդի ներքին հատվածը պատված է անտառներով, հիմնականում կեչիներ և սոճիներ։
Այստեղ է գրանցվել Նորվեգիայի միջին տարեկան ամենաբարձր ջերմաստիճանը, որը եղել է 7,5 °C: Ֆյորդի ամենացուրտ ամիսը փետրվարն է (-1,3 °C), ամենատաքը՝ հուլիսը (17,2 °C): Կենտրոնական կղզիները ամենատաք վայրն են Նորվեգիայում, ինչը բարենպաստ պայմաններ է ստեղծում այգեգործության համար։


== Պատմություն ==
Օսլո-ֆյորդի տարածաշրջանի ամենահին բնակատեղիները թվագրվում են քարի և բրոնզի դարերով։ Այստեղ հայտնաբերվել են վիկինգների ամենալավ պահպանված նավերը։
Ծոցի ափին ամառանոց էր վարձել հայտնի գեղանկարիչ Էդվարդ Մունկը։ Նրա բազմաթիվ կտավներում կարելի է տեսնել ֆյորդին նվիրված տեսարաններ։  Պատահական չէ, որ Մունկի ամենահայտնի կտավում («Ճիչ») պատկերված է հենց Օսլս-ֆյորդը։
1940 թվականի ապրիլի 9-ին դանիա-նորվեգական ռազմագործողության շրջանակներում ֆյորդը դարձել է պատերազմական թատերաբեմ նորվեգական կայազորի և գերմանական դեսանտային խմբի համար։ Օսկարսբյորգ ամրոցի հրամանատարը հրահանգում է 280 միլիմետրանոց թնդանոթներից կրակ բացել Դրյոբաք նեղուցից ծոց մտած գերմանական «Բլյուգհեր» ծանր հածանավի ուղղությամբ։ Հածանավը արագ խորտակվեց, իսկ մյուս գերմանական նավերը նահանջեցի դեպի ծոցի ներքին ջրեր։ Այդ քայլը հնարավորություն տվեց նորվեգական թագավորական ընտանիքին և կառավարությանը հեռանալ մայրաքաղաքից և ստանձնել նորվեգական դիմադրության շարժումը Երկրորդ համաշխարհային պատերազմի ժամանակ։


== Լաստանավային անցում ==
Օսլո-ֆյորդում գործում է ուղևորա-ավտոմոբիլային լաստանավային անցում, որը Հորթեն և Մոս կոմունաները միացնում է իրար։


== Պատկերասրահ ==

		
		
		


== Արտաքին հղումներ ==
Օսլո-ֆյորդ: (անգլ.)
Մարկո Բիասսոնի

Մարկո Բիասսոնի (իտալերեն՝ Marco Biassoni, 1930, Ջենովա, Իտալիա - 2002, Միլան, Իտալիա), իտալացի մուլտիպլիկատոր, երգիծաբան և ֆիլմ արտադրող։ Նա պատկերազարդող էր, աշխատել է իտալական գովազդի ոլորտում։


== Կենսագրություն ==
Բիասսոնին ծնվել է Ջենովայում։ Վաղ տարիքում Ջենովայում նա սկսել է հետաքրքրվել գրաֆիկայով` նախքան Studio Firma-ն հիմնելը։ Նա սկսել է աշխատել գովազդի ոլորտում մի ընկերությունում Լուզատիի, Կոստանտինիի, Պիոմբիոյի և Վերուջոյի հետ. ընկերության հաճախորդների թվում էին 60-ականների առաջատար ընկերություններ, ինչպես, օրինակ` Ilva-Italsider, Esso և Shell: 
Նրա ամենահայտնի արշավներից մեկը Արթուր արքայի պատկերումն էր Պավեսիի համար 1964-1975 թվականներին` հետևյալ կարգախոսով` "Arriva Lancilotto, succede un 48:"  
Նա մահացել է 2002 թվականին, Միլանում։ 
2003 թվականի փետրվարին, "Մեծարանք Բիասոնիին" վերնագրով ցուցահանդես է կազմակերպվել Միլանում` նշանավորելու նրա երկար և արդյունավետ կարիերան։ 2004 թվականից սկսած Կարլո Սկուիլանտեի և Վիտտորիո Պիցցոլատոյի նախաձեռնությամբ, Humour Gallarate ամենամյա միջոցառման հիմնական մրցանակը կոչվել է «Մարկո Բիասսոնիի մեծ մրցանակ»։


== Գրքեր ==
Il piccolo elefante
La streghetta dispettosa
La streghetta al supermarket
W Papà Natale!
Cipcip nel bosco delle favole
Re Rirò nel paese di Nonso


== Ծանոթագրություններ ==
Լաս Կարբաս

Լաս Կաբրաս (իսպ.՝ Las Cabras), քաղաք Չիլիում։ Նույնանուն համայնքի վարչական կենտրոնն է։ Բնակչությունը կազմում է 6190 մարդ (2002)։ Քաղաքն ու կոմունան մտնում են Կաչապոալ նահանգի և Լիբերտադոր-Խեներալ-Բեռնարդո-Օ'Հիգինս շրջանի կազմի մեջ։
Կոմունայի տարածքը կազմում է 753,5 կմ², բնակչությունը՝ 24 640 մարդ (2017)։ Բնակչության խտությունը 32,7 մարդ/կմ² է։


== Տեղագրություն ==
Քաղաքը գտնվում է վարչական կենտրոն Ռանկագուա քաղաքից 55 կմ դեպի արևմուտք։
Կոմունան սահմանակից է․

հյուսիսում՝ Սան Պեդրո կոմունային,
հյուսիս-արևելքում՝ Ալուե կոմունային,
հարավ-արևելքում՝ Կոլտաուկո կոմունային,
հարավում՝ Պեումո, Պիչիդեգուա կոմունաներին,
արևմուտքում՝ Լա Էստրելյա, Լիտուեչե կոմունաներին։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Լաս Կարբաս կոմունա (citypopulation.de)
Փալինգ

Փալինգ (գերմ.՝ Palling) Գերմանական կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 3376 մարդ (ըստ 31 դեկտեմբերի 2010 թվականի տվյալների)։ Զբաղեցնում է 53,83 կմ քառ. տարածք։ Պաշտոնական կոդը՝ 09 1 89 134։


== Ծանոթագրություններ ==


== Արտաքին հղումներ ==
Պաշտոնական կայք
Շենիկցի Մանուկ

Շենիկցի Մանուկ, ծնվել է Սասունի Շենիկ գյուղում։ Եղել է ունևոր, ապահովված ընտանիքից, սակայն դեռ պատանի հասակից հորեղբոր որդիների՝ Ղազարի, Չոլոյի հետ մտել է Շենիկցի Գրգոյի խմբի մեջ և մասնակցել Օսմանյան կառավարության դեմ վերջինիս գլխավորած կռիվներին։ 1894 թ․ Սասունի ապստամբության պարտությունից հետո ապաստանել է լեռներում, սակայն, ընդհանուր ներումից հետո վերադարձել է գյուղ և ապրել շինականի կյանքով։ Աղբյուր Սերոբի Սասուն ժամանելուց հետո՝ 1897 թվականին մտել է նրա խմբի մեջ։ Երբ 1899 թվականի նոյեմբերին մատնությամբ սպանվում է Աղբյուր Սերոբը, պարզվում է, որ դավաճաններից մեկն էլ Մանուկի ազգականն է։ Մանուկը Չոլոյի, Ղազարի հետ հաշվեհարդար է տեսնում դավաճանի հետ՝ սպանելով նրան։ Այդ դեպքից հետո Մանուկը դառնում է երդվյալ ֆիդայի և մտնում Սպաղանաց Մակարի հայդուկային խմբի մեջ։ Մանուկը ֆիդայական շարժման ամենափորձառու և ամենանվիրված դեմքերից էր։ Ավելի քան 20 տարվա հայդուկային պայքարի ընթացքում մեծ անուն է վաստակել հատկապես Աղբյուր Սերոբին սպանած քուրդ ցեղապետ Բշարե Խալիլի գլխատման, Գյուղաշենի ռես Ավոյի հետ հաշվեհարդարի, Բերդակի, Գոմերի, Կարավուի, Խարսի կռիվներին մասնակցելու համար։ Սասունի 1904 թ․ ապստամբության ժամանակ ղեկավարել է Շենիկի ճակատը, որտեղ նույնպես աչքի է ընկել խիզախությամբ։ Երբ 1904 թվականի հուլիսին որոշվեց ֆիդայիներին հեռացնել Սասունից, Մանուկը չհեռացավ։ Նա մնաց Սպաղանաց Մակարի հետ և շարունակեց պայքարել իշխանությունների դեմ։ Մակարը դարձավ Մանուկի կուռքը, որի հետ նա զոհվեց 1907 թվականին Փեթարի կռվում Գևորգ Չաուշի կնոջը և որդուն փրկելիս։


== Գրականություն ==
Ստեփան Պողոսյան, Կարո Պողոսյան, «Ինձ բահ տվեք․․․», Երևան, 1990, 448 էջ։
Ռուբէն, «Հայ յեղափոխականի մը յիշատակները», հատ. Գ, Թեհրան, 1982։
Ռուբէն, «Հայ յեղափոխականի մը յիշատակները», հատ. Դ, Թեհրան, 1982։
Աւօ, Գէորգ Չաւուշ, Պէյրութ, 1972։
Բուղդաթափա (լեռ, Սյունիքի բարձրավանդակ)

Անվան այլ կիրառումների համար տե՛ս՝ Բուղդաթափա (այլ կիրառումներ)Բուղդաթափա, լեռ Սյունիքի բարձրավանդակում, Սիսիան քաղաքից հյուսիս-արևելք։ Բարձրությունը՝ 2057 մ։


== Ծանոթագրություններ ==
Բյուզանդական թանգարան (Վերիա)

Բյուզանդական թանգարան (հուն․՝ Βυζαντινό Μουσείο) , գտնվում է Վերիա հունական քաղաքում, Կենտրոնական Մակեդոնիա շրջան, ստեղծվել է 20-րդ դարի սկզբի շենքում, որը վերականգնվել է վերջերս, գտնվում է Կիրիոտիսի (հուն. Κυριώτισσας) թաղամասում, որը գտնվում է Հունաստանի պաշտպանության տակ։ «Մարկոսի ջրաղացի» վերականգնման համար, որտեղ գտնվում է թանգարանը Վերիայի քաղաքապետարանը պարգևատրվել է «Europa Nostra» մրցանակով։


== Նկարագրություն ==
Թանգարանը ունի երեք հարկ, որոնցից յուրաքանչյուրը ձևավորում է ինքնուրույն միություն մշտական էքսպոզիցիայի համար։ Մշտական էքսպոզիցիայի տարրերը ներառում են՝ սրբապատկերների հարուստ հավաքածու, զարդանկարներ տաճարներից և աշխարհիկ շինություններից, ձեռագրեր, ստեղծագործություններ, մետաղադրամներ խճանկարներ, ճարտարապռտական արձաններ և մարմարե վիմագրական սալաքարեր։
Նոր թանգարանը նպատակներ է առաջադրել ժամանակակից հասարակությանը համապատասխան, որը նրանից պահանջում է համադրել թանգարանի ավանդական արժեքները, հասարակության հետ ակտիվ երկկողմանի համագործակցությամբ։ Թանգարանագիտական ծրագիրը հիմնվում է այնպիսի գաղափարի վրա, որը պետք է լուսաբանի ամբողջ Կենտրոնական և Արևմտյան Մակեդոնիայի մշակույթը, միաժամանակ լրացնելով Ֆեսալոնիկ թանգարանի հավաքածուն։
Հիմնականում առաջին հարկի էքսպոզիցիան, ներկայացնում է բյուզանդական մշակույթի հիմնական տարրերը, Վերիայի օրինակով, Բյուզանդական Կայսրության ոչ նշանակալի պատմությամբ քաղաքի, որը սակայն հարուստ է բյուզանդական հուշարձաններով։
Ցուցադրանմուշների կազմակերպման հիմնական առանցքը հանդիսանում է Վեիայի և Բյուզանդական աշխարհի խոշոր կենտրոննների միջև տարատեսակ մշակութային կապերը, ինչպիսիք են՝ Կոստանտնուպոլիսն ու Սալոնիկը, ինչպես նաև Մակեդոնիայի այլ մոտ քաղաքներով։ Քաղաքների միջև կապը բազմակողմանի է դիտվում. կրոնում, մշակույթում, տնտեսական և առևտրային հարաբերություններում, բայց նաև մարդկային ռեսուրսներում, գերիշխող գաղափարների հիմնական կրողի։
.


== Ծանոթագրություններ ==


== Աղբյուրներ ==
Επίσημη σελίδα
Դենիսովո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԴենիսովոԴենիսովո (ռուս.՝ Денисово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 650 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)